Document ID: 32008D0286

KOMISSION PÄÄTÖS,
tehty 17 päivänä maaliskuuta 2008,
päätöksen 2007/176/EY muuttamisesta sähköisiin viestintäverkkoihin ja -palveluihin sekä niiden liitännäistoimintoihin ja -palveluihin sovellettavia standardeja ja/tai spesifikaatioita koskevan luettelon osalta
(tiedoksiannettu numerolla K(2008) 1001)
(ETA:n kannalta merkityksellinen teksti)
(2008/286/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sähköisten viestintäverkkojen ja -palvelujen yhteisestä sääntelyjärjestelmästä 7 päivänä maaliskuuta 2002 annetun Euroopan parlamentin ja neuvoston direktiivin 2002/21/EY (1) (”puitedirektiivi”) ja erityisesti sen 17 artiklan 1 kohdan,
on kuullut viestintäkomiteaa,
sekä katsoo seuraavaa:
(1)
Komissio teki päätöksen 2007/176/EY (2) sähköisiin viestintäverkkoihin ja -palveluihin sekä niiden liitännäistoimintoihin ja -palveluihin sovellettavien standardien ja/tai spesifikaatioiden luettelosta. Luettelon VIII luku sisältää radio- ja televisiopalvelujen standardit.
(2)
Jotta EU:ssa voidaan saavuttaa mittakaavaetuja, on matkaviestintäjärjestelmien kautta välitettäviä maanpäällisiä televisiopalveluja voitava tarjota yhdenmukaistetuin edellytyksin. Tiedonannossaan Mobiili-tv:n sisämarkkinoista vahvemmat (3) komissio nimesi DVB-H:n (Digital Video Broadcasting (Handheld)) sopivimmaksi standardiksi Euroopan maanpäällisten mobiilitelevisiopalvelujen tulevan kehityksen kannalta ja ilmoitti aikeestaan sisällyttää kyseinen standardi edellä mainittuun standardiluetteloon,
ON TEHNYT TÄMÄN PÄÄTÖKSEN:
1 artikla
Lisätään päätöksen 2007/176/EY liitteenä olevan standardiluettelon VIII luvun 8.3 kohtaan (Digitaalinen radio- ja televisiotoiminta) seuraava standardi:
”Digital Video Broadcasting (Handheld)
DVB-H
ETSI EN 302 304
versio 1.1.1”
2 artikla
Osoitus
Tämä päätös on osoitettu kaikille jäsenvaltioille.
Tehty Brysselissä 17 päivänä maaliskuuta 2008.

Labels: 12
7